jkorsvik/nowiki_second_scrape_merged huggingface dataset:
Alcedininae

Alcedininae (ikke navngitt på norsk) er den største av tre underfamilier i isfuglfamilien (Alcedinidae), som er en av seks familier i ordenen råkefugler (Coraciformes). 
Alcedininae regnes å ha oppstått i Den gamle verden fra Halcyoninae, gruppen med de mest primitive isfuglene. Mange taxa er i senere tid oppgradert til fullverdige arter. Disse kan mangle norsk navn i listen under.


== Slekter og arter ==
Alcedininae inkluderer 40 arter i 4 slekter. Listen nedenfor er i systematisk orden og i henhold til HBW Alive. Alle norske artsnavn er i henhold til Norsk Ornitologisk Forening.
Ispidina Kaup, 1848, (2 arter)
Knøttisfugl, Ispidina lecontei
Pygméisfugl, Ispidina picta
Corythornis Kaup, 1848, (6 arter)
Gasserisfugl, Corythornis madagascariensis
Jungelisfugl, Corythornis leucogaster
Tiaraisfugl, Corythornis cristatus
(mangler norsk navn), Corythornis thomensis
(mangler norsk navn), Corythornis nais
Madagaskarisfugl, Corythornis vintsioides
Ceyx Lacepede, 1799, (24 arter)
(mangler norsk navn), Ceyx sangirensis
Sulawesiisfugl, Ceyx fallax
Rosenisfugl, Ceyx melanurus
(mangler norsk navn), Ceyx mindanensis
Orientisfugl, Ceyx erithaca
(mangler norsk navn), Ceyx margarethae
Opalisfugl, Ceyx lepidus
(mangler norsk navn), Ceyx wallacii
(mangler norsk navn), Ceyx cajeli
(mangler norsk navn), Ceyx solitarius
(mangler norsk navn), Ceyx dispar
(mangler norsk navn), Ceyx mulcatus
(mangler norsk navn), Ceyx sacerdotis
(mangler norsk navn), Ceyx meeki
(mangler norsk navn), Ceyx collectoris
(mangler norsk navn), Ceyx nigromaxilla
(mangler norsk navn), Ceyx gentianus
Safirisfugl, Ceyx cyanopectus
(mangler norsk navn), Ceyx nigrirostris
(mangler norsk navn), Ceyx flumenicola
Sølvisfugl, Ceyx argentatus
Alveisfugl, Ceyx pusillus
Asurisfugl, Ceyx azureus
Bismarckisfugl, Ceyx websteri
Alcedo Linnaeus, 1758, (8 arter)
(mangler norsk navn), Alcedo peninsulae
Blåkjedeisfugl, Alcedo euryzona
Lakmusisfugl, Alcedo meninting
Herkulesisfugl, Alcedo hercules
Indigoisfugl, Alcedo quadribrachys
Koboltisfugl, Alcedo semitorquata
Isfugl, Alcedo atthis
Akvamarinisfugl, Alcedo coerulescens


== Litteratur ==
Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1
Woodall, Peter (2001). Family Alcedinidae (Kingfishers). In del Hoyo, Josep; Elliott, Andrew; Sargatal, Jordi. Handbook of the Birds of the World. Volume 6: «Mousebirds to Hornbills», 2001 ISBN 978-84-87334-30-6


== Referanser ==


== Eksterne lenker ==
(en) Alcedininae hos Fossilworks 
(en) Alcedininae hos ITIS 
(en) Kategori:Alcedininae – bilder, video eller lyd på Wikimedia Commons 
Alcedininae – detaljert informasjon på Wikispecies
Oscar Cabrera Melgar

Oscar Cabrera Melgar er en salvadoransk økonom, som siden juni 2014 har vært sentralbanksjef i El Salvadors sentralbank. Før dette var han sjeføkonom ved sentralbanken. 


== Utdanning og yrkeskarriere ==
Melgar har en lisensiatgrad (Licenciada) innen samfunnsøkonomi fra Universidad de El Salvador, der han gikk ut i 1989, og han har en doktorgrad cum laude fra Universitetet i Sevilla som han sluttførte i 1997, med spesialisering innen internasjonal økonomi og utviklingsøkonomi. 
Han begynte å jobbe i sentralbanken i 1992. Da han ble utnevnt til sentralbanksjef var han sjeføkonom i sentralbanken, i avdelingen for økonomisk forskning. Denne stillingen hadde han fra 1999. 
Ved siden av sine posisjoner i sentralbanken har han også vært professor i makroøkonomi ved Ph.D-studuet ved University of Zulia, og han har undervist ved Universitetet i Sevilla og Technological University of El Salvador.


== Referanser ==


== Eksterne lenker ==
Offisiell hjemmeside
Presentasjon på sentralbankens hjemmeside Arkivert 23. september 2015 hos Wayback Machine.
Llyn Eigiau

Llyn Eigiau er en innsjø i enden av Carneddau-fjellene i Snowdonia i Nord-Wales. Navnet Eigiau tror en kommer fra fiskestimer som en gang fantes her.
I 1911 ble det bygd en kilometerlang demning som var 11 meter høy på østsiden av innsjøen. Reservoaret skulle gi vann til kraftstasjonen i Dolgarrog, som gav strøm til aluminiumsverket som lå like ved. Da demningen ble bygd trakk den opprinnelige entreprenøren seg ut av prosjektet, og hevdet at det ble tatt snarveier i byggingen. Den 2. november 1925, etter at det hadde kommet over 600 mm nedbør på bare fem dager, brøt demningen sammen. Vannet rant ned til Coedty-reservoaret, og fikk denne demningen til å bryte sammen. En stor flodbølgje strømte nedover mot landsbyen Dolgarrog, og 17 mennesker mistet livet. En ny kraftstasjon ble bygd ved Dolgarrog i 1925.
I dag dekker innsjøen om lag 49 hektar, og er rundt 10 meter dyp. Med demningen intakt ville innsjøen ha vært dobbelt så stor. Vannet blir i dag ført inn i tunnel fra elven nedenfor Llyn Dulyn til innsjøen og en annen tunnel tar vannet videre fra Llyn Eigiau til Llyn Cowlyd.
Den største elven som renner ut i Llyn Eigiau er Afon Eigiau, en liten elv som renner ned fra Cwm Eigiau.
Utsiget fra Llyn Eigiau heter Afon Porth-llwyd og renner via Coedty-reservoaret under Pont Newydd i Dolgarrog, før hun munner ut i River Conwy.


== Kilder ==
Jones, Jonah (1987). The lakes of North Wales. Whittet Books Ltd. 
Roberts, Geraint (1985). The Lakes of Eryri. Gwasg Carreg Gwalch.
Filosofiåret 1215

Filosofiåret 1215 er en oversikt over hendelser, utgivelser og personer med tilknytning til filosofi i 1215.


== Hendelser ==


== Fødsler ==
Ibn Kammuna, jødisk filosof, teolog og lege (død 1284)


== Dødsfall ==


== Referanser ==
Gi meg en sjanse!

Gi meg en sjanse! er en norsk novellefilm for barn. Dreiebok og regi: Ann-Cathrin Ramberg. Manuset ble skrevet av Steffen Johanssen. I rollen som den hørselshemmede gutten Dag ses Dag Haugland.


== Handling ==
Dag går på en skole for hørselshemmede barn. Han bor der hele året, men reiser hjem til Oppdal i sommerferien. Dag blir med faren på fisketur. Senere blir han vitne til at en ungdom i skinnjakke rømmer fra politistasjonen på en stjålet motorsykkel. Faren reiser bort i tolv dager. Dag blir frustrert over morens mas og at hun ikke greier å tegntolke et TV-program skikkelig. Han rømmer hjemmefra og går inn i et forlatt hus, der han treffer på karen i skinnjakke.


== I rollene ==
Dag Haualand - Dag
Ivar Tindberg - Bjørn
Barbro Lindeberg - Mor
Bjørn Sundquist - Far


== Referanser ==


== Eksterne lenker ==
Gi meg en sjanse! på tv.nrk.no
Christian Mayer

Chritian Mayer er navnet til flere personer:

Christian Mayer (astronom),
Christian Mayer (alpinist).


== Se også ==
Christian Meier
Christian Meyer
Alcedo

Alcedo (ikke navngitt på norsk) er en av fire slekter i underfamilien Alcedininae, som er en av tre underfamilier i isfuglfamilien(Alcedininae). Blant artene i denne slekten finnes også den eneste fuglen i isfuglfamilien som tidvis hekker i Norge.


== Arter ==
Alcedo inkluderer 8 arter. Listen nedenfor er i systematisk orden og i henhold til HBW Alive. Alle norske artsnavn er i henhold til Norsk Ornitologisk Forening.
Alcedo Linnaeus, 1758, (8 arter)
(mangler norsk navn), Alcedo peninsulae
Blåkjedeisfugl, Alcedo euryzona
Lakmusisfugl, Alcedo meninting
Herkulesisfugl, Alcedo hercules
Indigoisfugl, Alcedo quadribrachys
Koboltisfugl, Alcedo semitorquata
Isfugl, Alcedo atthis
Akvamarinisfugl, Alcedo coerulescens


== Litteratur ==
Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1
Woodall, Peter (2001). Family Alcedinidae (Kingfishers). In del Hoyo, Josep; Elliott, Andrew; Sargatal, Jordi. Handbook of the Birds of the World. Volume 6: «Mousebirds to Hornbills», 2001 ISBN 978-84-87334-30-6


== Referanser ==


== Eksterne lenker ==
(en) Alcedo – oversikt og omtale av artene i WORMS-databasen 
(en) Alcedo i Global Biodiversity Information Facility 
(no) Alcedo hos Artsdatabanken 
(sv) Alcedo hos Dyntaxa 
(en) Alcedo hos Fauna Europaea 
(en) Alcedo hos Fossilworks 
(en) Alcedo hos ITIS 
(en) Alcedo hos NCBI 
(en) Kategori:Alcedo – bilder, video eller lyd på Wikimedia Commons 
(en) Alcedo – galleri av bilder, video eller lyd på Wikimedia Commons 
Alcedo – detaljert informasjon på Wikispecies
Filosofiåret 1201

Filosofiåret 1201 er en oversikt over hendelser, utgivelser og personer med tilknytning til filosofi i 1201.


== Hendelser ==


== Publikasjoner ==


== Fødsler ==
18. februar – Al-Tûsi, muslimsk matematiker, naturforsker, astronom, filosof og teolog (død 1274)
1193-1206: Albertus Magnus, tysk filosof, teolog og naturvitenskapsmann (død 1280)


== Dødsfall ==

		


== Referanser ==
Sølvkarpe

Sølvkarpe (Hypophthalmichthys molitrix) er en ferskvannsfisk i karpefamilien.
Den blir opptil én meter lang og 27 kg tung. Munnen er bred og underbitt. Øynene er plassert under midten av kroppssida. Skjellene er små. Unge fisker skinner som sølv, mens de voksne er ensfarget grå. Føden består av plankton som den siler ut av vannet ved hjelp av utvekster på gjellebuene.
Arten er en stimfisk som lever i elver og innsjøer. Den kommer opprinnelig fra Kina, Mongolia og Russlands fjerne østen der den er utbredt fra Amur sørover til Perlefloden. I hjemlandet skjer gytingen når vanntemperaturen kommer opp i 23–24 °C. Hver hunnfisk slipper omtrent 500 000 egg ut i vannet der de flyter omkring.
Sølvkarpe og slektningen marmorkarpe ble innført til Europa på 1960-tallet fordi man trodde at artene kunne redusere algeoppblomstringer i eutrofe innsjøer. Klimaet i Europa er for kaldt til at sølvkarpe kan formere seg.
Disse artene ble også innført til USA på 1970-tallet for å bekjempe algeoppblomstringer i oppdrettsanlegg. De har etablert seg med store bestander i mange vassdrag og betraktes som skadelige invaderende arter. Sølvkarpe hopper opp av vannet når den blir skremt, og fiskere og personer i båt har blitt skadet etter å ha blitt truffet. Sølvkarpe finnes nå i Mississippi, Ohio og Missouri. En frykter at arten skal spre seg til De store sjøer.


== Kilder ==
Gerstmeier, R. og T. Romig (1998). Die Süßwasserfische Europas: für Naturfreunde und Angler. Stuttgart: Kosmos. s. 265–266. ISBN 3-440-07068-9. 
H. Zhao (2011). «Hypophthalmichthys molitrix». The IUCN Red List of Threatened Species. doi:10.2305/IUCN.UK.2011-2.RLTS.T166081A6168056.en. 
L. Hanel m.fl. (2011). «Alien Fishes in European waters» (PDF). Lampetra. ZO ČSOP Vlašim. 7: 148–185. ISBN 978-80-86327-95-2. 
G. Conover, R. Simmonds og M. Whalen, red. (2007). Management and Control Plan for Bighead, Black, Grass, and Silver Carps in the United States (PDF). Washington D.C.: Asian Carp Working Group, Aquatic Nuisance Species Task Force. Arkivert fra originalen (PDF) 13. februar 2017. 
A. Hansen (28. januar 2010). «Obama må kjempe mot monsterfisk». Dagbladet. Besøkt 5. mai 2016. 
«Asian Carp Threat to the Great Lakes». National Wildlife Federation. Besøkt 5. mai 2016. 


== Eksterne lenker ==

(en) Sølvkarpe – oversikt og omtale av artene i WORMS-databasen 
(en) Sølvkarpe i Encyclopedia of Life 
(en) Sølvkarpe i Global Biodiversity Information Facility 
(sv) Sølvkarpe hos Dyntaxa 
(en) Sølvkarpe hos FishBase 
(en) Sølvkarpe hos ITIS 
(en) Sølvkarpe hos NCBI 
(en) Kategori:Hypophthalmichthys molitrix – bilder, video eller lyd på Wikimedia Commons 
(en) Hypophthalmichthys molitrix – galleri av bilder, video eller lyd på Wikimedia Commons 
Hypophthalmichthys molitrix – detaljert informasjon på Wikispecies
Lothar Bolz

Lothar Bolz (født 3. september 1903 i Gleiwitz i Oberschlesien, død 29. desember 1986 i Berlin) var en tysk politiker (KPD, NDPD). Han var fra januar 1953 til juni 1965 DDRs utenriksminister (leder av DDRs utenriksdepartement).Bolz var sønn av en urmaker, utdannet seg som jurist og avla juridisk doktorgrad i 1926. Han ble i 1933 utestengt fra advokatforeningen i Schlesien, etter å ha forsvart antifascister. Bolz emigrerte til Danzig, deretter Praha og til slutt Sovjetunionen. Etter 1941 arbeidet han i Sovjetunionen blant tyske krigsfanger.  Han reiste tilbake til Tyskland (DDR) i 1947, arbeidet som journalist og ble medlem av Folkekammeret i 1949. Bolz gjorde deretter karrière i partiet og statsadministrasjonen og etterfulgte den arresterte Georg Dertinger som utenriksminister. I Bolz tjenestetid som utenriksminister inntraff både folkeoppstanden 17. juni 1953 og oppføringen av Berlinmuren.


== Referanser ==
Pseudorasbora parva

Pseudorasbora parva er en ferskvannsfisk i karpefamilien.
Den er en stimfisk som blir opptil 10 cm lang. Munnen er underbitt, og fisken har en mørk stripe langs kroppssiden. Arten skiller seg fra den ganske like regnlaue ved å ha større skjell og en kort gattfinne med bare 9 stråler. Den trives best i vann med tett vegetasjon i grøfter, dammer og små innsjøer. Den tåler både kalde vintre og varme somre med en vanntemperatur opptil 30 °C. Hannen vokter eggene til de klekkes.
Pseudorasbora parva var opprinnelig utbredt i de østasiatiske elvene Amur, Huang He og Yangtze samt i Japan, Sør-Korea og Taiwan. Den ble spredt til Europa som en blindpassasjer blant yngel av gresskarpe, marmorkarpe og sølvkarpe. Arten var i 2011 blitt funnet i 23 europeiske land nordover til Danmark. Den betraktes som en skadelig invaderende art som konkurrerer med innfødte arter, for eksempel regnlaue, og sprer parasitten Sphaerothecum destruens.


== Kilder ==
R. Gerstmeier og T. Romig (1998). Die Süßwasserfische Europas: für Naturfreunde und Angler. Stuttgart: Kosmos. s. 274. ISBN 3-440-07068-9. 
Chr. Wiesner m.fl. (2010). Gebietsfremde Fische in Deutschland und Österreich und mögliche Auswirkungen des Klimawandels (PDF). Bundesamt für Naturschutz. s. 131–138. ISBN 978-3-89624-014-9. Arkivert fra originalen (PDF) 20. april 2016. Besøkt 2. juni 2016. 
L. Hanel m.fl. (2011). «Alien Fishes in European waters» (PDF). Lampetra. ZO ČSOP Vlašim. 7: 148–185. ISBN 978-80-86327-95-2. 
H. Carl, J.G. Nielsen og P.R. Møller (2004). «En kommenteret og revideret oversigt over danske fisk» (PDF). Flora og Fauna. 110 (2): 32. ISSN 0015-3818. 
University of Bournemouth (20. juni 2009). «Deadly Parasite Could Endanger Salmon And Trout Populations In U.K.». ScienceDaily. Besøkt 5. mai 2016. 


== Eksterne lenker ==
(en) Pseudorasbora parva – oversikt og omtale av artene i WORMS-databasen 
(en) Pseudorasbora parva i Encyclopedia of Life 
(en) Pseudorasbora parva i Global Biodiversity Information Facility 
(no) Pseudorasbora parva hos Artsdatabanken 
(sv) Pseudorasbora parva hos Dyntaxa 
(en) Pseudorasbora parva hos Fauna Europaea 
(en) Pseudorasbora parva hos FishBase 
(en) Pseudorasbora parva hos ITIS 
(en) Pseudorasbora parva hos NCBI 
(en) Kategori:Pseudorasbora parva – bilder, video eller lyd på Wikimedia Commons 
(en) Pseudorasbora parva – galleri av bilder, video eller lyd på Wikimedia Commons
Dan Middleton

Daniel «Dan» Middleton (født 8. november 1991), bedre kjent som The Diamond Minecart eller DanTDM, er en engelsk youtuber som per september 2018 hadde rundt 25,6 millioner abonnenter. Han laster opp videoer relatert til Minecraft blant annet «Let's plays» av han som spiller, ofte med modifikasjoner. I juli 2015 ble han listet som en av verdens mest populære youtubere.


== Referanser ==


== Eksterne lenker ==
(en) DanTDM – kategori av bilder, video eller lyd på Commons 
(en) Dan Middleton på Internet Movie Database 
(en) Dan Middleton hos The Movie Database 
Dan Middleton på Twitter 
Dan Middleton på Facebook 
Dan Middleton på Instagram 
Dan Middleton på YouTube 
Dan Middleton på YouTube 
Dan Middleton på YouTube 
Dan Middleton på Twitch
Konstabelens drøm

Konstabelens drøm  er en norsk reklamefilm for Freia konfekt fra 1922 regissert av Ottar Gladtvet. Den ble distribuert av Sverdrup Dahls annoncebureau.


== Handling ==
Filmen er spilt inn på Stortorvet i Kristiania. Statuen av kong Christian IV står sentralt i bildet. Det er morgen i Karl Johans gate. En politikonstabel er sliten etter nattens vakt. Han støtter seg til en stolpe og sovner. I drømme ser han kongen stige ned fra sin sokkel. Han spør så konstabelen om hvor han kan få kjøpt snaps. Konstabelen svarer at det er forbudstid, men at han kan anbefale noe bedre. Kongen og konstabelen går en tur nedover Karl Johans gate til Freia-utsalget, hvor de kjøper konfekt. Deretter går de tilbake til Stortorvet hvor Christian IV går opp på sin sokkel og deler ut konfekt til Kristianias barn.


== Medvirkende ==
Harald Steen - Christian IV
Gotfred Johansen - Konstabelen


== Kilder ==
Konstabelens drøm : kinospøk i 1 akt i Nasjonalbiblioteket


== Eksterne lenker ==
Skretting, Kathrine: Reklamefilm : norsk reklame i levende bilder 1920-1990 Oslo : Universitetsforlaget, 1995, s. 211-212, ISBN 8200039218
Liste over utøvere i Giro d’Italia 2016

Liste over utøvere i Giro d'Italia 2016


== Noter ==


== Referanser ==


== Eksterne lenker ==
Startlist for Giro d'Italia 2016, procyclingstats
Kvinden bak alt

Kvinden bak alt er en norsk reklamefilm for Freia bakepulver, regissert av Ottar Gladtvet.


== Handling ==
Den forholder seg til Georges Méliès-tradisjonen gjennom bruk av trickfilm. Kvinden bakom alt kan være inspirert av Méliès' stumfilm Les affiches en goguette fra 1906. En arbeider klistrer opp en reklameplakat for Freia bakepulver på en vegg. Den forestiller en ung, pen og kokkeluekledd kvinne, som holder fram en kake. Når plakatklistreren er ferdig med jobben og snur seg rundt for å legge fra seg kosten, blunker kvinnen skøyeraktig. Deretter klatrer hun ut av plakaten og ned på fortauet bak mannens rygg. Hun prikker ham på ryggen. Mannen snur seg rundt og blir forbauset når han får se den tomme plakaten. Han ser ikke den unge kvinnen, for hun befinner seg fremdeles bak hans rygg. Kvinnen prikker på ham nok en gang. Da benytter hun tilfellet til å smette inn i plakaten igjen. Når mannen snur seg  er plakaten akkurat slik den skulle være, med kokkeluekvinnen på plass. Han går hoderystende derfra.


== Merknad ==
Ifølge filmarchives online ble filmen produsert i 1926. Kathrine Skretting skriver i boka Reklamefilm : norsk reklame i levende bilder 1920-1990 at det ikke lot seg gjøre å finne fram til presise opplysninger om produksjonsår.


== Kilder ==
filmarchives online
Skretting, Kathrine: Reklamefilm : norsk reklame i levende bilder 1920-1990 Oslo : Universitetsforlaget, 1995, s. 211-212, ISBN 8200039218
Sjokoladefondant

Sjokoladefondant er en sjokoladekake som serveres til dessert. Sjokoladefondant kjennetegnes ved at den er stekt på utsiden og flytende inni. Hovedingrediensene er sjokolade, egg, sukker, smør og iblant mel. Den kan serveres med bær, coulis (bærsaus), syltetøy, vaniljeis, vaniljesaus eller krem.


== Referanser ==
Marmorkarpe

Marmorkarpe (Hypophthalmichthys nobilis) er en ferskvannsfisk i karpefamilien.
Den blir opptil 1,5 m lang og 40 kg tung. Hodet er stort med en bred, tannløs munn. Øynene er plassert tydelig under midten av kroppssida. Kroppsfargen er mørkegrå marmorert med svarte flekker. Føden består av dyreplankton, blågrønnbakterier, vanninsekter og detritus som den siler ut av vannet ved hjelp av utvekster på gjellebuene. Arten er en stimfisk som opprinnelig levde i de store elvene i lavlandet i østlige Kina. Gytingen skjer i oksygenrikt, hurtigstrømmende vann med en temperatur på 22–30 °C. 
Marmorkarpe og slektningen sølvkarpe ble innført til Europa på 1960-tallet fordi man trodde at artene kunne redusere algeoppblomstringer i eutrofe innsjøer. Voksen marmorkarpe eter helst dyreplankton, og effekten ble ofte det motsatte av det en ønsket seg. Dyreplankton beiter på alger, og når de ble færre økte antall algeoppblomstringer. Klimaet i Europa er for kaldt til at marmorkarpe kan formere seg.
Disse artene ble også innført til USA på 1970-tallet for å bekjempe algeoppblomstringer i oppdrettsanlegg. De har etablert seg med store bestander i mange vassdrag og betraktes som skadelige invaderende arter. Marmorkarpe finnes nå i Mississippi, Tennessee, Ohio og Missouri. En frykter at arten skal spre seg til De store sjøer.


== Referanser ==


== Kilder ==
Gerstmeier, R. og T. Romig (1998). Die Süßwasserfische Europas: für Naturfreunde und Angler. Stuttgart: Kosmos. s. 266. ISBN 3-440-07068-9. 
V. Huckstorf (2012). «Hypophthalmichthys nobilis». The IUCN Red List of Threatened Species. doi:10.2305/IUCN.UK.2012-1.RLTS.T166172A1116524.en. 
L. Hanel m.fl. (2011). «Alien Fishes in European waters» (PDF). Lampetra. ZO ČSOP Vlašim. 7: 148–185. ISBN 978-80-86327-95-2. 
G. Conover, R. Simmonds og M. Whalen, red. (2007). Management and Control Plan for Bighead, Black, Grass, and Silver Carps in the United States (PDF). Washington D.C.: Asian Carp Working Group, Aquatic Nuisance Species Task Force. Arkivert fra originalen (PDF) 13. februar 2017. 
A. Hansen (28. januar 2010). «Obama må kjempe mot monsterfisk». Dagbladet. Besøkt 5. mai 2016. 
«Asian Carp Threat to the Great Lakes». National Wildlife Federation. Besøkt 5. mai 2016. 


== Eksterne lenker ==

(en) marmorkarpe – oversikt og omtale av artene i WORMS-databasen 
(en) marmorkarpe i Global Biodiversity Information Facility 
(no) marmorkarpe hos Artsdatabanken 
(sv) marmorkarpe hos Dyntaxa 
(en) marmorkarpe hos FishBase 
(en) marmorkarpe hos ITIS 
(en) marmorkarpe hos NCBI 
(en) Kategori:Hypophthalmichthys nobilis – bilder, video eller lyd på Wikimedia Commons 
(en) Hypophthalmichthys nobilis – galleri av bilder, video eller lyd på Wikimedia Commons 
Hypophthalmichthys nobilis – detaljert informasjon på Wikispecies
Prinsessen som ingen kunde maalbinde (reklamefilm)

Prinsessen som ingen kunde maalbinde er en norsk reklamefilm for Freia bakepulver, regissert av Ottar Gladtvet.


== Handling ==
Det blir naturligvis mange tekstplakater i stumfilmversjonen av et eventyr, som har hele poenget liggende i dialogen. Man har forkortet eventyrets midtparti. Etter at replikkene om glohaugens varme, muligheten for steking av skjæreunge og den om bukkehornenes likhet er sagt, får eventyret en ny slutt.
Når prinsessen spør Askeladden om hva de har i kakene når de baker på kongsgården, svarer han at det er Freia bakepulver, for norske skal kakene være i kongens gård.
Svaret målbinder prinsessen. Askeladden understreker i sin sluttreplikk: «Ja, nå er du målbundet og nå er du min, og aldri skal det brukes annet enn Freia bakepulver i kakene her i gården.»


== Medvirkende ==
Einar Sissener - Askeladden
Unni Torkildsen - Prinsessen
Hauk Aabel - Kongen


== Merknad ==
Ifølge filmarchives online ble filmen produsert i 1924. Kathrine Skretting oppgir 1929 i boka Reklamefilm : norsk reklame i levende bilder 1920-1990.


== Annen film ==
Det finnes også en annen reklamefilm, basert på det samme eventyret, for Tiedemanns tobakk fra 1935.


== Kilder ==
filmarchives online
Skretting, Kathrine: Reklamefilm : norsk reklame i levende bilder 1920-1990 Oslo : Universitetsforlaget, 1995, s. 67, ISBN 8200039218